stanford-oval/wikipedia huggingface dataset:
סוזן ברדן
הערות שוליים

↑  "Biography: Suzanne Burden", Chichester Festival Theatre
↑  "Ghosts, Arcola, London", The Observer, 2 August 2009
↑  "Network Radio BBC Week 47: Monday 22 November 2010 : A Charles Paris Mystery – Murder In The Title". BBC.
| --- | --- |
בקרת זהויות :  NLI: 987007422587705171  BIBSYS: 7012828  BnF: cb16581292s (data)  ISNI: 0000 0001 2209 8457  LCCN: n83009542  SUDOC: 149257155  VIAF: 268239928   WorldCat (עם VIAF): 268239928
סולסיזם

סוֹלְסִיזְם (באנגלית: Solecism) הוא מונח בבלשנות המתאר מצב של סטייה מחוקי הדקדוק או התחביר הרשמיים או המקובלים. המונח הושאל לתחומים נוספים ומשמש שם לתיאור חריגה מהמקובל או מהנימוס. כמו כן משמש המונח לתיאור חריגה מההיגיון השכלי או מעובדות ידועות.
ישנן דוגמאות רבות בשפה העברית לסולסיזם, להלן כמה מן המפורסמות שבהן:
אי שימוש כראוי באותיות אית"ן בפועלי בזמן עתיד (לדוגמה: אני יאכל במקום אני אוכל)
אי הקפדה על התאם בין שמות המספרים למין הדקדוקי (לדוגמה: עשר אנשים במקום עשרה אנשים. פי עשר במקום פי עשרה)
אי הקפדה על צורת משקלי השמות - הנכונה (לדוגמה: יושן במקום יָשֵׁן, וכן יושנים במקום יְשֵׁנִים)
במקום ציווי נעשה שימוש בצורת עתיד או בציווי החדש (למשל תִּכָּנְסוּ או "כנסו" במקום הִכָּנְסוּ)
היסטוריה ואטימולוגיה

מקור המונח בשפה יוונית עתיקה; המילה עברה גלגולים רבים עד לשפה העברית. בתחילה אנשי הקולוניה סולי (Soli - Σόλοι) שבקיליקיה אשר באסיה הקטנה, נחשבו כשוגים בלשון באוזני האתונאים. לכן החלו היונים להשתמש בפועל סוילויקוס (soloikos) או סולוקימוס (soloikismós) על מנת לתאר אנשים ששוגים בלשון, כמו אנשי סולי, וכך נולד פועל חדש בשפה היוונית שמשמעותו "לדבר בצורה לא תקינה". מכאן עברו המילה ומשמעותה לשפה הלטינית מעט בשינוי: soloecismus; מהלטינית עברה המילה לשפה האנגלית ולבשה צורה חדשה: solecism, וממנה עברה כמות שהיא לשפה העברית: סוֹלְסִיזְם.
לקריאה נוספת

אהרן מוריאלי, לקסיקון השמות, עם עובד, 1994, עמ' 136.
Thomas Gamaliel Bradford, Encyclopædia Americana: a popular dictionary of arts, sciences (כרך 11- עמ' 479)
James Donnegan, A new Greek and English lexicon, London 1826 (עמ' 880)
Granville Sharp, Three tracts on the syntax and pronunciation of The Hebrew tongue, London 1804, עמ' 54.
הערות שוליים

↑  ראו אהרן מוריאלי, לקסיקון השמות, עמ' 136.
סימטרון

|  נתונים כלליים |
| --- | --- |
 סוג:  חברה ציבורית, נאסד"ק: CIMT
 בורסה:  נאסד"ק (CIMT) 
 תקופת הפעילות:  1982–הווה (כ־42 שנים)
 מיקום המטה:  תל אביב-יפו 
 משרד ראשי:  גבעת שמואל
 ענפי תעשייה:  תוכנה 
 מוצרים עיקריים:  הנדסה 
 הכנסות:  36.07 מיליון דולר בשנת 2010
 עובדים:  כ-300
  
 www.cimatron.com
 
סימטרון בע"מ (באנגלית: Cimatron) היא חברת תוכנה ישראלית המתמחה בפיתוח ושיווק תוכנות לתכנון וייצור באמצעות מחשב (תיב"מ). סימטרון הייתה, עד שנת 2014, חברה ציבורית שמניותיה נסחרו בנאסד"ק ובבורסה לניירות ערך בתל אביב.
היסטוריה > הקמת החברה

סימטרון היא אחת מחברות התוכנה הוותיקות בישראל, היא נוסדה בשנת 1982 בשם "מיקרוקד" על ידי אריה פלדמן וקונצרן כלל. פלדמן, מהנדס אווירונאוטיקה ומדעי המחשב, היה בתחילת שנות השבעים ראש צוות לפיתוח תוכנה בתעשייה האווירית. לאחר שפרש, השתלם ועבד בארצות הברית מספר שנים. עם שובו לישראל הגה את הרעיון לפתח מערכות תיב"מ לתחום המכניקה, הבניה והאדריכלות, מבוססת מיקרו-מחשבים, שהחלו להיות נפוצים באות עת. מערכת שביצועיה יהיו קרובים לאלו של מערכות מבוססות מחשב מרכזי, אשר מחירה יהיה זול יחסית, הפעלתה תהיה פשוטה, ולא תרתיע משתמשים חסרי רקע במחשבים. קונצרן כלל סיפק את המימון הראשוני והחזיק ברוב מניות החברה. הגרסה הראשונה של התוכנה פותחה למחשבי "קרוממקו" (אנ') ונמכרה במחיר של כ-40,000 דולר לעומת מחיר של ממוצע כ-150,000 דולר של המתחרים בשוק באותה עת (באותן שנים המחיר גם כלל את החומרה). החברה מכרה מספר מערכות בישראל ובשנת 1984 החלה לייצא מערכות לאירופה וארצות הברית.
בשנת 1987, שינתה החברה את שמה ל"סימטרון" מכיוון שבארצות הברית הייתה כבר קיימת חברה בעלת שם זהה. באותה שנה עברה גם לשווק את התוכנה על מחשבי VAX של חברת דיגיטל במקום "קרוממקו". בשנת 1988 הייתה בין החברות הראשונות בישראל שיצאו תוכנה ליפן.
בשנת 1994, החלה לשווק גרסאות של התוכנה שלה למערכת ההפעלה Windows NT. הכנסות החברה גדלו מ-9.1 מיליון דולר ב-1994 לכ-18 מיליון דולר ב-1997.
היסטוריה > הנפקה בנאסד"ק ושינוי אסטרטגי

בשנת 1996 הונפקו מניות החברה בבורסת הנאסד"ק, לפי שווי חברה של 57 מיליון דולר, והיא גייסה כ-10 מיליון דולר. לאחר חודשים ספורים זינק מחיר המנייה ובשיאה נסחרה סימטרון בשווי של כמעט 100 מיליון דולר. אך שנה אחר כך, מכירות החברה החלו לדשדש עקב התחרות שגברה בתחום, ובעקבות המשבר הפיננסי באסיה.
בסוף שנת 1997 החליטה החברה לבצע שינוי אסטרטגי ולפתח מוצר חדש לחלוטין, תוכנה לתכנון ממוחשב של כלי ייצור. זאת לאחר שבשוק תוכנות התיב"מ החלו לפעול מתחרים רבים, שהציעו את המוצרים שלהם במחירם שהלכו ופחתו. המוצר החדש שילב בין ההנדסה המכנית לייצור הממוחשב (ייצור בעזרת מחשב - CAM), וכלל לראשונה חיבוריות מובנית לאינטרנט. המוצר החדש הושק בשנת 1999, לאחר שהושקעו כ-8 מיליון דולר בפיתוחו. מאז התמקדה רק בתחום זה והפכה לספקית מובילה של תוכנות תיב"מ מכני, והמספקים פתרונות לענף העיבוד השבבי, לענף התבניות ולענף המבלטים.
היסטוריה > שינויי בעלות

בינואר 1998, רכש איש העסקים גד זאבי מידי קונצרן כלל את קבוצת "כלל סחר" וחברת הבת "כלל מחשבים", שהחזיקה בבעלות בסימטרון. בינואר 2002 מכר גד זאבי את מניות השליטה בסימטרון (64%) לקבוצה משקיעים שכללה את חברת "פועלים השקעות" וחברת ההשקעות DBSI שבבעלות אנשי העסקים יוסי בן שלום ובועז דותן. המכירה בוצעה תמורת 9.9 מיליון דולר, מחיר ששיקף שווי של 15 מיליון דולר לחברה. באותה עת נסחרה סימטרון בשוק בשווי של 10 מיליון דולר בלבד, לאחר שמכירות המוצר החדש שלה אכזבו, היא יצרה הכנסות של כ-25-20 מיליון דולר, אך היא רשמה הפסדים עקב הוצאות הפיתוח הגבוהות של המוצר החדש.
בינואר 2008 רכשה סימטרון את חברת גיבס מערכות האמריקאית בעסקת מיזוג. במסגרת העסקה, התמזגה גיבס לתוך חברת בת חדשה של סימטרון בארצות הברית. בתמורה שילמה סימטרון לוויליאם גיבס, מייסד, ומנכ"ל גיבס מערכות ובעל המניות הבלעדי, כ-5 מיליון דולר במזומן, וכן הנפיקה לו 1.5 מיליון מניות של סימטרון. לאחר השלמת העסקה גיבס החזיק בנתח של כ-15% ממניות החברה. לאחר המיזוג גדלו הכנסות החברה במשך מספר שנים, וב-2011 הגיעו לראשונה למעלה מ-40 מיליון דולר והרווח הנקי השנתי הגיע ל-4.5 מיליון.
החל מ-2 במרץ 2011, מניותיה של סימטרון נרשמו למסחר גם בבורסה לניירות ערך בתל אביב, באמצעות כללי הרישום הכפול.
בתחילת 2013 הודיעה סימטרון כי היא בוחנת כניסה לתחום של ייצור בהדפסה התלת-ממדית, באמצעות פיתוח תוכנות לתחום זה.
ב-24 בנובמבר 2014 רכשה חברת 3D Systems (חברה המייצרת מדפסות תלת-ממד) את מלוא הבעלות בסימטרון, תמורת 97 מיליון דולר במזומן.
בנובמבר 2020 הודיעה חברת 3D Systems כי היא מוכרת את סימטרון תמורת 65 מיליון דולר. סימטרון נרכשה על ידי חברת ההשקעות Battery Ventures. המכירה נעשתה כחלק מארגון מחדש של 3D Systems במטרה למקד את החברה בכיוון ייצור מדפסות תלת הממד ליישומים רפואיים ותעשייתיים. המכירה הושלמה בפברואר 2021.
הערות שוליים

↑  שי סלינס, 3D סיסטמס רוכשת את סימטרון הישראלית ב-97 מיליון דולר, באתר כלכליסט, 24 בנובמבר 2014
↑  אהרן פריאל, יותר פשוט, יותר מהיר, יותר זול, מעריב, 12 בנובמבר 1985
↑  אוהד שור, תיב"ם בם בם, כותרת ראשית, 24 ביוני 1987
↑  מוצרי סימטרון יפצו ביפן, מעריב, 12 בדצמבר 1988
↑  עמנואל תימור, ‏סימטרון: הכפילה ההכנסות תוך שנתיים, באתר גלובס, 4 בפברואר 1997
↑  יונתן נשיא, ‏סימטרון תציג ברבעון הרביעי מכירות של 5.8 מיליון דולר, באתר גלובס, 20 בינואר 1997
↑  הארץ, סימטרון שוב מחליפה ידיים ואולי תוכל לחזור סוף סוף לרווח, באתר TheMarker‏, 14 בינואר 2002
↑  יונתן נשיא, ‏סימטרון: דו"חות גרועים במיוחד שני רבעונים אחרי ההנפקה, באתר גלובס, 4 בנובמבר 1996
↑  אמיר אייזנברג, ‏המשבר באסיה מכה שוב בסימטרון - תעבור להפסד ברבעון הראשון של 98', באתר גלובס, 8 באפריל 1998
↑  סימטרון תחליף את קו המוצרים שלה, באתר גלובס, 24 בדצמבר 1997
↑  רוני ליפשיץ, ‏סימטרון: ניתוח פלסטי לעומק, באתר גלובס, 25 בפברואר 1999
↑  רוני ליפשיץ, ‏כלל סחר מתכננת להנפיק חברות בנות של כלל מחשבים, באתר גלובס, 2 בפברואר 1998
↑  שי שלו, ‏הפסדי כלל מחשבים בשירות זאבי מחשבים, באתר גלובס, 8 בספטמבר 1999
↑  זאבי מחשבים מכרה את אחזקותיה בחברת סימטרון בתמורה לכ-9.9 מיליון דולר לפי שווי שוק של כ-15.4 מ' ד', באתר TheMarker‏, 14 בינואר 2002
↑  סופי שולמן, על מה ויתר זאבי, מה קיבלו בן שאול ודותן, באתר הארץ, 17 בפברואר 2002
↑  שמואל שוסטר, סימטרון רכשה את גיבס האמריקאית בעסקת מיזוג - תשלם 5 מיליון דולר במזומן ו-1.5 מיליון מניות, באתר TheMarker‏, 2 בינואר 2008
↑  דרור רייך, הכנסות סימטרון צמחו ב-11% ל-12.2 מיליון דולר ברבעון, באתר TheMarker‏, 29 בפברואר 2012
↑  רון שטיינבלט, ‏סימטרון: דוחות משופרים ורישום למסחר בת"א, באתר גלובס, 8 בפברואר 2011
↑  שירות גלובס, ‏סימטרון בוחנת כניסה לתחום ההדפסה התלת-ממדית, באתר גלובס, 19 בפברואר 2013
↑   יורם גביזון, סימטרון נרכשה תמורת 97 מיליון דולר במזומן על ידי 3D Systems, באתר TheMarker‏, 24 בנובמבר 2014
↑  נועה אלבוחר, חברת 3D Systems מוכרת את Cimatron עבור 65 מיליון דולר, 6 בנובמבר 2020
סולון

| --- | --- |

סולון, מכונן החוקה האתונאית
 לידה:  630 לפנה״ס? אתונה העתיקה 
 פטירה:  560 לפנה״ס? (בגיל 70 בערך) קפריסין, הממלכה המאוחדת 
 מדינה:  אתונה העתיקה 
 תקופת הפעילות:  המאה ה־7 לפני הספירה – המאה ה־6 לפני הספירה 
 תפקיד:  אפונימוס ארכון (594 לפני הספירה–593 לפני הספירה) 
 
סולון (ביוונית Σόλων) ‏(638 לפנה"ס - 558 לפנה"ס) היה מדינאי, משורר, מחוקק וארכונט אתונאי, הזכור בעיקר בזכות כינון החוקה האתונאית. נחשב אחד משבעת חכמי יוון.
קורות חייו

סולון נולד באתונה למשפחה מהמעמד הגבוה, עסק בחיבור שירים ליריים, אך עשה את מירב כספו בסחר - מקצוע שנחשב באותה תקופה לנחות, ולא ראוי לאיש המעמד הגבוה כמו סולון. את דרכו הפוליטית החל לאחר שאתונה נואשה מהמאבק במגארה על השליטה באי סלמיס. סולון עודד בשיריו את בני עירו לחדש את המאבק, ובעקבות כך מונה גם לעמוד בראש המסע לכיבוש מחודש של האי, שהסתיים בהצלחה. בשנת 594 לפנה"ס בעיצומו של משבר חברתי באתונה, הוצע לו לקבל על עצמו את תפקיד טיראן הפוליס. סולון סירב, אך ביקש ואכן נתמנה לארכון הפוליס.
קורות חייו > הרפורמות של סולון

עם כניסתו לתפקיד פתח בשורה של רפורמות רבות. בתחום הפנים ביצע שינויים מרחיקי לכת, שכללו מעבר לשיטת שלטון חדשה של שלטון המבוסס על הון במקום ייחוס - טימוקרטיה. בשיטה זו האוכלוסייה חולקה לארבעה מעמדות, לפי שומת רכוש, שהוערכה במידות תבואה, שמן או יין. המעמדות, מהנמוך לגבוה: "תטים", פועלים שכירי יום, שתנובת אדמתם הייתה פחות מ-200 מדימנוי; "זאוגיטים" - חיילים הופליטים (אנשי הצמד, או הזוג) - שתנובת אדמתם הייתה עד 300 מדימנוי; "הִפֵיִס" - פרשים (לוחמים מעל סוס), שתנובת אדמתם הייתה עד 500 מדימנוי; ו-"פנטקוסיומדימנוי", אנשים שהשדות שלהם הפיקו יותר מ-500 מדימנוי של חיטה (כ-50 ליטר). בין המעמדות הונהג מס מדורג, ויכולת מדורגת בנשיאת עול השלטון, כאשר לבני המעמד הגבוה יכולת להיבחר לכל המשרות.
ביטול עבדות לכלל תושבי הפוליס, שמיטת חובות, ואיסור על הלוואות בשיעבוד גוף, כדי שלא יחזור מצב של עבדות. בתחום המשפט הוא הנהיג שוויון בפני החוק. בית דין עממי (heliaia) לערעורים, אשר פעל בשיטת המשפט על ידי מושבעים. אפשרות לתביעות צד ג' - ייצוג על ידי אדם משכיל וכנגד מעשים שהיו עשויים להזיק למדינה, וזכות ערעור לבתי משפט כנגד מעשיו של נושאי משרה.
כמו כן, חוקק סולון חוקים חדשים רבים בנושאי פנים, לרבות מתן מעמד חוקי לבתי בושת. הוא ביצע מספר שינויים בחוקה האתונאית: ביטול החוקה של דרקון, שהייתה נוקשה ביותר, וקבעה עונש מוות כמעט על כל עבירה, וקביעת חוקים חמורים פחות, המשלבים יסודות יותר דמוקרטיים במשטר האוליגרכי של דורו.
בתחום החוץ ערך סולון שינויים בעיקר בתחום הכלכלי, ובכך אסר על ייצוא מוצרים בהם הייתה אתונה דלה כמו חיטה, אך עודד ייצוא מוצרים כמו יין ושמן זית בהם הייתה אתונה עשירה. בתחום הממשל הקים סולון את מועצת העם -הבולה (βουλή; ‏ boule), אשר מנתה 400 איש מרחבי העם, וכן שינה את שיטת בחירת הארכונים לבחירה המשלבת גם את רצון העם - על ידי הצבעה, וגם את "רצון האלים"- באמצעות הטלת פור. בהמשך לדרכו של דרקון, פרסם סולון את החוקים לעיני כל באגורה. החשיבות העיקרית של צעדים אלו היא קביעה של זכויות אדם בסיסיות ולא ניתנות לערעור בפוליס, לצד חיזוק מעמד הביניים והחלשת האצולה, שינויים שהיו פורצי דרך וצעד משמעותי בדרך לדמוקרטיה.
קורות חייו > סיום הכהונה

עם סיום תקופת כהונתו בת השנה כארכון עזב את עירו, לאחר שהשביע את האתונאים שלא יישנו את חוקתו למשך 10 שנים, ויצא למסע בן עשר שנים ברחבי יוון ושכנותיה. סיפור ידוע שנקשר בשמו מתקופה זו (אם כי אמיתותו ההיסטורית מפוקפקת) מתאר את פגישתו עם קרויסוס מלך לידיה, בה סירב להודות בפני קרויסוס, שהוא האדם המאושר ביותר שפגש מעודו, בטענה שאף אדם אינו יכול להקרא מאושר טרם מת, שכן גורלו עלול להשתנות לרעה בכל רגע ורגע.
לפי הסיפור, מאוחר יותר, כאשר נכבשה לידיה על ידי הפרסים, קרויסוס נלקח בשבי על ידי כורש, ובעקבות כך הודה בצדקתו של סולון, וכששמע כורש את סיפורו הסכים בשל כך לחוס על חייו. סיפור המפגש בין סולון לקרויסוס שימש כהשראה לאחד מסיפוריו של הרצל, "סולון בלידיה". במהלך מסע זה הגיע גם לקפריסין ותכנן והקים שם עיר חדשה שנקראה על שמו - סולוי.
בתום מסעותיו חזר סולון לאתונה, שנשלטה באותו זמן על ידי קרובו הטיראן פייסיסטראטוס, ובה נשאר עד מותו, שנים ספורות לאחר מכן. על-פי המסורת, גופתו נשרפה ואפרו פוזר על-פני סלמיס.
הערכה

סולון נחשב לאחר מותו כאחד ממנהיגי אתונה החשובים והמוערכים ביותר. את כל הרפורמה שלו ביצע ללא כל מעשה אלימות. סולון קידם את המדינה האתונאית והניח תשתיות שהביאו למימוש הדמוקרטיה האתונאית לאחר מכן. הרפורמה של סלון לא הצליחה לייצב את המדינה האתונאית, מעשיו של סולון הותירו רושם של כישלון מפואר, והאנרכיה המשיכה גם לאחר שלטונו.
אפלטון, שהיה מצאצאיו, ייחס לסולון את המסירה מדור לדור של סיפור אטלנטיס (אשר הוא עצמו שמע, לכאורה, במצרים) על מנת להעניק לסיפור משנה תוקף.
על קיומו של סולון אין מחלוקת במחקר. סולון מופיע בהיסטוריות של הרודוטוס, הפרק השני בחיי אישים לפלוטרכוס נכתב אודותיו, ונזכר גם במדינת האתונאים לאריסטו. עם זאת, בהתחשב בריחוק הכרונולוגי ממועד ההתרחשויות ובכך שזרמים פוליטיים מנוגדים ביקשו לאמץ לעצמם את סולון כאב רוחני, נחשבים המקורות הללו כנגועים באנכרוניזם. מקור נוסף לקיומו של סולון הוא סולון עצמו, שהשאיר אחריו כתיבה בדמות תעמולת בחירות מחורזת. כתיבה זו נחשבת לאמינה יותר משום שחריזה הנה קלה לזכירה ומורכבת לזיוף.
משיריו שהשתמרו תורגמו לעברית בידי שלמה שפאן, והופיעו בקובץ "שירת האלגיה היוונית" בהוצאת מוסד ביאליק.
לקריאה נוספת

אריסטו, מדינת האתונאים / ; תרגם מיוונית, הקדים דברי מבוא והוסיף הערות דוד אשרי ; תרגם את קטעי הפיוט אביב מלצר. ירושלים : הוצאת הספרים ע"ש י"ל מאגנס, 1968. הוצ' שביעית 2006
הערות שוליים

↑  אריסטו, מדינת האתונאים, 7.3-4; פלוטארכוס, סולון, יח; דוד, אפרים. 2003. הדמוקרטיה הקלאסית. ירושלם: מאגנס, 50.
↑  הרודוטוס, היסטוריה, עמ' 1.29-33
↑  דוד, אפרים, הדמוקרטיה הקלאסית, ירושלים: מאגנס, 2003, עמ' 46-47
| --- | --- |
בקרת זהויות :  NLI: 987007268487205171  PLWABN: 9810632308305606  BIBSYS: 90411341  BNE: XX1443848  BnF: cb13091860r (data)  CANTIC: a11380196  CiNii: DA0292205X  GND: 118615394  ICCU: BVEV028737  ISNI: 0000 0001 1161 5631  LCCN: n79110932  NKC: jn20000701672  NLG: 29380  NTA: 069958351  RERO: 02-A000153724  SELIBR: 255059  SUDOC: 028829832  ULAN: 500354818  VcBA: 495/5249  VIAF: 14908273   WorldCat (עם VIAF): 14908273
סינתיה קרולק

| --- | --- |
אין תמונה חופשית
 לידה:  9 בינואר 1962 (בת 62) אדמונטון, קנדה 
 מדינה:  קנדה 
 בן או בת זוג:  פול רוג׳רס 
 
סינתיה קרולק (באנגלית: Cynthia Michele Kereluk; נולדה ב-1962) היא דוגמנית וגורו של כושר קנדית.
ביוגרפיה

קרולק נולדה באדמונטון, ב-1984 היא נבחרה למיס קנדה וייצגה את מדינתה בתחרות מיס תבל, מ-1985 עד 2000 היא הגישה את תוכנית תרגילי הכושר "כולם מתאמנים" ששודרה בקנדה ובארצות הברית בערוץ "לייפטיים", בנוסף היא הוציאה סרטוני וידאו וספרים העוסקים בתרגילי ספורט, קרולק השתתפה כשחקנית בשלושה סרטים, ב-2007 היא נישאה למוזיקאי האנגלי פול רוג'רס.
הערות שוליים

1 2  Cynthia Kereluk ~ Criteraid, Okanagan Life Magazine, ‏2012-11-26 (באנגלית אמריקאית)
↑  PressReader.com - Digital Newspaper & Magazine Subscriptions, www.pressreader.com
ערך זה הוא קצרמרבנושא אישים. אתם מוזמנים לתרום לוויקיפדיה ו.
סימאון פנוויל

סימאון סלבי פנוויל (באנגלית: Simeon Selby Pennewill;‏ 23 ביולי 1867 –  10 בספטמבר 1935) היה פוליטיקאי אמריקאי מדלאוור, איש המפלגה הרפובליקנית, שכיהן כחבר הסנאט של דלאוור בשנים 1899–1907 וכמושל דלאוור ה-53 בשנים 1909–1913.
ראשית חייו

סימאון פנוויל נולד ליד העיירה גרינווד שבדלאוור, כבנם של סימאון ואן קארי פנוויל. אביו היה אחד ממגדלי האפרסקים הגדולים בדלאוור, והחזיק בבעלותו את הקרקע שלימים הפכה לעיר גרינווד. הוא גם היה פעיל במפלגה הרפובליקנית, ושירת במשמר המושל במהלך מלחמת האזרחים האמריקאית. פנוויל הצעיר התחנך באקדמיה של וילימינגטון, כיום וסלי קולג' שבדובר. הוא נשא אישה בשלב מאוחר של חייו, הראשונה הייתה לידיה רייט אלדר, אותה הוא נשא לאישה ב-1920, לאחר כהונתו כמושל, ונישואיו השניים היו ב-1927 לאליזבת הלסי. משתי מערכות נישואים אלו לא נולדו לו ילדים. פנוויל ירש והמשיך להפעיל את מטעי האפרסקים של משפחתו בגרינווד ובברידג'וויל.
קריירה פוליטית

פנוויל נבחר לסנאט של דלאוור וכיהן בו בשנים 1899–1907.
לאחר מכן הוא נבחר כמושל דלאוור לאחר שהביס את מועמד המפלגה הדמוקרטית רולנד ג. פיינטר, וכיהן בתפקיד מ-19 בינואר 1909 ועד 21 בינואר 1913. כמו קודמו בתפקיד, החל פנוויל כחבר סיעתו של אדיקס במפלגה הרפובליקנית של דלאוור, אך היה מסור לאיחודה מחדש של המפלגה.
באותה תקופה אישרה האספה הכללית של דלאוור את מכירת תעלת צ'ספיק ודלאוור לממשלה הפדרלית, והעבירה את חוק תאגיד השדרה, שהעניקה סמכות חוקית לט. קולמן דו פונט להתחיל לבנות במימון עצמי את הכביש הראשי לאורכה של המדינה.
שיטת הענישה על עמוד הקלון המיושנת של דלאוור קיבלה שוב תשומת לב מביכה ברמה הלאומית. לחץ ציבורי אילץ את פנוויל להפחית את מספר הההצלפות שהוטלו באחד מפסקי הדין, אך נראה היה שלחץ זה רק הגביר את דעת הקהל בעד השימוש בעמוד הקלון. הוא גם החליט על מינוי שנוי במחלוקת של אחיו הבכור, ג'יימס, למשרת נשיא בית המשפט העליון של דלאוור. ג'יימס פנוויל כיהן על כס השיפוט עד למותו 26 שנים לאחר מכן ב-1935. במהלך תקופת כהונתו של פנוויל הפסידה חברת דופונט בתביעת הגבלים עסקיים נגדה ואולצה לפצל את עצמה לחברת הרקולס וחברת אטלס.
מותו

סימאון פנוויל נפטר בדובר ב-10 בספטמבר 1935. הוא נטמן בבית הקברות המתודיסטי שבברידג'וויל.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 236.
סולסברי

ערך זה עוסק בעיר בממלכה המאוחדת. אם התכוונתם למשמעות אחרת, ראו .
| --- | --- |

 מדינה:  הממלכה המאוחדת הממלכה המאוחדת
 אומת הבית:  אנגליה אנגליה
 אזור:  דרום-מערב אנגליה
 מחוז:  וילטשייר
 שפה רשמית:  אנגלית 
 שטח:  11.3 קמ"ר
 אוכלוסייה:  ‏
  ‑ בעיר:  45,477 (2016)
 קואורדינטות:  51°04′26″N 1°47′37″W﻿ / ﻿51.074°N 1.7936°W﻿ / 51.074; -1.7936 
 אזור זמן:  UTC
 https://www.salisburycitycouncil.gov.uk/
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סולסברי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים סולסברי(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי סולסברי(למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי סולסברי  he tabBackground:;tabBorder:#aaa;defaultTab:0;
 
סולסברי (באנגלית: Salisbury) היא עיר קתדרלה קטנה במחוז וילטשייר בדרום-מערב אנגליה, העיר הראשית בנפת סולסברי. לפעמים היא נקראת ניו סארום, להבדיל מן האתר המקורי של היישוב בסולסברי, סארום הישנה.
תחנת הרכבת של סולסברי משרתת את העיר, והיא נקודת מפגש בין הקו הראשי של מערב אנגליה לקו הראשי של וסקס, מה שעושה אותה לצומת דרכים מחוזי. היא יושבת גם על צומת של כמה דרכים ראשיות. העיר ממוקמת בדרום-מזרח וילטשייר, סמוך למישור סולסברי.
בסולסברי נפגשים חמישה נהרות: אייבון, נאדר, אבל, ויילי ובורן. הנהר שנוצר ממפגש זה הוא אייבון ("נהר" בוולשית עתיקה), הזורם אל החוף הדרומי ונשפך לתעלת למאנש בכרייסטצ'רץ' בדורסט. נהר זה נקרא לפעמים אייבון של המפשייר, להבדילו מהרבה נהרות אחרים באותו שם בממלכה המאוחדת.
קרוב מאוד לסולסברי, במרחק 8 קילומטרים, נמצא האתר המפורסם סטונהנג'.
היסטוריה

ראשיתה של העיר בתקופת הברזל, והרומאים קראו לה "סורוויאודונום" (Sorviodunum). התנהל כאן קרב בין הסקסונים המערביים לבין הברטונים, שאחריו נקרא המקום "סירובור" (Searoburh). הנורמנים בנו מבצר וקראו "סירסבייריג" Searesbyrig" או "Seresberi". בשנת 1086, ב"ספר יום הדין", נקרא המקום "סאלסברי" Salesberie. אתר המבצר ידוע כיום בשם סארום הישנה ואינו מיושב.
השם "סארום" לעיר הישנה ולמבצר מקורו במסמכים, שנכתבו בלטינית ושם נכתב השם בקיצור עם גרש, שהיה גם הסימון המקובל לסיומת הלטינית "-ום". אחד השימושים הראשונים הידועים ב"סארום" מופיע על חותם בית החולים סנט ניקולאס בסולסברי, שהיה בשימוש בשנת 1239. הבישופ ווייויל (1330 - 1375) היה הראשון לתאר את עצמו כ"אפיסקופוס סארום".
הקתדרלה הראשונה נבנתה בסארום הישנה (Old Sarum) על ידי סנט בישוף אוסמונד בין 1075 ל-1092. בהמשך נבנה בניין גדול יותר באותו מקום, בשנת 1120. ואולם, התערערות היחסים בין הכמורה לצבא בסארום הישנה הביאה להחלטה, לקבוע את אתר הקתדרלה במקום אחר. כך נוסדה העיר סארום החדשה, הנודעת כסולסברי, בשנת 1220, ובניית הקתדרלה החדשה החלה אותה שנה, על ידי הבישופ ריצ'רד פור (Richard Poore). החלק העיקרי הושלם תוך 38 שנים בלבד והוא יצירת מופת של אדריכלות גותית אנגלית עתיקה. האבנים שמהן נבנתה הקתדרלה מקורן בסארום הישנה. הצריח, בגובה 123 מטרים, נבנה מאוחר יותר והוא הצריח הגבוה ביותר בממלכה המאוחדת. הקתדרלה בנויה על מצע חצץ, עם יסודות של 45 ס"מ, רדודים מן הרגיל, על גבי מוטות עץ: האתר אמור היה להיבחר באמצעות שליחת חץ מסארום הישנה, אך ברור שאין זו אלא אגדה, לאור המרחק בין שני המקומות (אף כי יש הטוענים, שהחץ פגע בצבי לבן, שהמשיך לרוץ עד שמת במקום, שם נמצאת כיום הקתדרלה).
בספריית הקתדרלה נמצא העותק המשובח ביותר מבין הארבעה ששרדו למגנה כרטה.
בשנת 1386 הותקן שעון מכני גדול בקתדרלת סולסברי. זהו השעון המכני הוותיק ביותר שעודנו פועל בבריטניה וכנראה בעולם כולו.
הרומן "סארום" מאת אדוארד ראתרפורד הוא סיפור דמיוני, המשחזר את תולדותיה של סולסברי.
כלכלה

סולסברי מקיימת שוק בימי שלישי ושבת. ימי שוק קבועים מתקיימים בה מאז 1227. במאה ה-15 היה השוק זרוע צלבי אבן, שציינו את המרכזים למלאכות שונות ולמיני סחורות. כיום נשאר רק צלב העופות, אם כי התוספת של מתמכי קשתות נבנתה בשנת 1852.
בשנת 1226 העניק המלך הנרי השלישי לבישופ סולסברי כתב כהרשאה לקיים יריד של 8 ימים, החל בחג עליית מריה השמיימה (15 באוגוסט). במהלך המאות השתנו תאריכי היריד, אבל בצורתו המודרנית הוא מתקיים כיום כיריד שעשועים בכיכר השוק למשך שלושה ימים, החל ביום שני השלישי בחודש באוקטובר. עם זאת, חוק ישן עדיין קובע, שהיריד יכול לעבור אל חצר הקתדרלה.
אמנויות

סולסברי היא מרכז תרבות ואמנות. בעיר פועלת קהילת אמנים חזקה, וגלריות רבות שוכנות במרכז העיר. במאה ה-18 צייר ג'ון קונסטבל כמה ציורי נוף מהוללים, ובהם צריח הקתדרלה והאזור שסביב לה. פסטיבל האמנויות השנתי של סולסברי, המתקיים מסוף מאי עד ראשית יוני, מציג תוכנית מגוונת של תיאטרון, מופעי מוזיקה, מחול, פיסול חוצות, מופעי רחוב ותערוכות אמנות.
שחזור של סארום הישנה במאה ה-12
סיסה מאריאם קאידמה סידיבה

סיסה מאריאם קאידמה סידיבה (בצרפתית: Cissé Mariam Kaïdama Sidibé;‏ 4 בינואר 1948 – 6 בנובמבר 2021) הייתה ראש ממשלת מאלי מאפריל 2011 ועד מרץ 2012. היא הייתה האישה הראשונה בתפקיד והודחה בהפיכה צבאית.
סידיבה נולדה בטימבוקטו ולמדה בגונדאם. היא סיימה לימודים גבוהים במינהל ציבורי מבית הספר הלאומי למינהל. בשנים 1989-1974 עבדה בשירות המדינה במשרד הממשלתי לפיקוח על חברות ממשלתיות ובשנת 1987 מונתה לעוזרת השר.
עם כינון הדמוקרטיה במדינה בשנת 1991 מונתה סידיבה ליועצת מיוחדת לנשיא המדינה אמדו טומני טורה. באוגוסט 1991 מונתה לממשלה ועמדה בראש המשרד לתכנון ושיתוף פעולה בינלאומי. במאי 1992 מונתה בנוסף לתפקיד שרת החקלאות. בשני התפקידים החזיקה תקופה קצרה, עד יוני 1992.
בשנים 1993–2000 הייתה מזכ"ל הוועדה הבין-ממשלתית למאבק בתופעת המידבור של חבל הארץ סאהל.
בקיץ 2001 מונתה שוב כיועצת לנשיא טורה, בשנת 2002 כיהנה תקופה קצרה כשרה לפיתוח כפרי ובשנת 2003 מונתה לנשיאת תאגיד הטבק הממשלתי SONTAM.
במרץ 2011 מונתה על ידי הנשיא טורה לתפקיד ראש הממשלה והיא הייתה האישה הראשונה שמונתה לתפקיד. המינוי היה שנוי במחלוקת ציבורית עקב אלמוניותה ונתפס בין היתר כתרגיל למשיכת קולות נשים בבחירות שנועדו להתקיים בשנת 2012, אך חילופי השלטון לבסוף הוקדמו בהפיכה צבאית שהתקיימה במרץ 2012 וסידיבה הוחזקה במהלכה במעצר במחנה צבאי.
סידיבה מתה ב-6 בנובמבר 2021. הותירה אחריה בעל וארבעה ילדים. סיסה היה שם משפחתה לאחר הנישואין.
ערך זה הוא קצרמרבנושא אישים. אתם מוזמנים לתרום לוויקיפדיה ו.
סוזן ג'יימסון

| --- | --- |
אין תמונה חופשית
 לידה:  13 באוגוסט 1941 (בת 83) ברנט גרין, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1962 
 בן או בת זוג:  ג'יימס בולאם 
 פרופיל ב-IMDb
 
סוזן איי. אם. ג'יימסון (באנגלית: Susan I.M. Jameson; נולדה ב-13 באוגוסט 1941) היא שחקנית אנגלייה ששיחקה במגוון גדול של תפקידים בעיקר בטלוויזיה. תפקידה המוכר ביותר הוא בדמות אסתר ליין בסדרת הפשע "תחבולות חדשות" של ה-BBC בה הופיעה בשנים 2003 עד 2013.